**INDUSTRIJSKO-OBRTNIČKA ŠKOLA SISAK**

**SISAK, Marijana Cvetkovića 2**

 PLAN

 EVAKUACIJE I SPAŠAVANJA

 Sisak, siječanj 2021.

Na temelju članka 55. Zakona o zaštiti na radu (NN 71/14, 118/14, 94/18, 96/18) ravnatelj Industrijsko-obrtničke škole Sisak donosi dana 25. siječnja 2021. godine

 **PLAN EVAKUACIJE I SPAŠAVANJA**

 **ZA SLUČAJ IZNENADNOG DOGAĐAJA**

1. **UVOD**

 **Evakuacija** zaposlenika, učenika i drugih osoba u smislu ovog Plana podrazumijeva se unaprijed utvrđen i organiziran način napuštanja zatvorenih radnih i drugih prostorija i prostora u kojima se odvija njihov rad, borave ili se kreću osobe na radu, učenici i druge osobe, prije nego nastupi opasnost za njihovo zdravlje i život zbog iznenadnog događaja kojega je moguće unaprijed predvidjeti.

 Spašavanje u smislu ovog Plana podrazumijeva organizirano pružanje pomoći osobama zatečenim u ugroženim prostorijama ili prostorima koje ne mogu same napustiti ugroženi objekt, a da pri tome ne dovedu u opasnost svoj život, te pružanje pomoći povrijeđenim osobama i otklanjanje nastalih opasnosti.

 Ovim planom utvrđuju se mjere koje se provode u slučaju iznenadnog događaja koji može ugroziti sigurnost i zdravlje učenika, zaposlenika i drugih osoba prisutnih u prostorima Škole.

 Plan evakuacije i spašavanja sastoji se od dva osnovna dijela:

* Tekstualni dio
* Grafički dio

 Tekstualni dio plana evakuacije i spašavanja, daje popis prostora, broj osoba u objektu i pomoćnim prostorima, te utvrđuje koje opasnosti mogu nastupiti u njima, mjere zaštite, organizacija evakuacije i spašavanja, opremu potrebnu za evakuacije i spašavanje koju osigurava poslodavac, mjere pripravnosti, uzbunjivanje i mobilizaciju ekipa za provođenje evakuacije i spašavanja, provedbu evakuacije i spašavanja , putove evakuacije, zborna mjesta i skloništa, mjere pripravnosti, osposobljavanje osoba, čuvanje ključeva važnih objekata i postrojenja, sudjelovanje vatrogasnih postrojbi, jedinica civilne zaštite lokalne uprave, državnih organa i pravnih osoba.

 Grafički dio plana sadrži sve elemente potrebne za evakuaciju i spašavanje, putove evakuacije, pozicije sredstava za početno gašenje požara, pozicije stabilnih instalacija za gašenje požara i prostora zaštićenih istom, pozicije telefonskih brojeva za dojavu i alarmiranje, pozicije paničnih rasvjetnih tijela, mjesta okupljanja evakuiranih osoba, nazive važnijih dijelova i prostorija.

 Plan evakuacije i spašavanja potrebno je usklađivati nakon svake novonastale izmjene koja utječe na evakuaciju i spašavanje osoba i imovine u objektu, po potrebi nakon izvršene vježbe evakuacije i spašavanja, te jednom godišnje preispitati njegov sadržaj i po potrebi unijeti izmjene i dopune.

 Ovim planom utvrđuju se:

* objekti na kojima mogu nastupiti iznenadni događaji
* procjena ugroženosti za nastajanje iznenadnog događaja
* način otkrivanja opasnosti
* način izvođenja evakuacije i spašavanja
* oprema za evakuaciju i spašavanje
* mjesta evakuiranja
* sadržaj i način osposobljavanja zaposlenika koji će provoditi evakuaciju i spašavanje.

Sastavni dio ovog plana su i grafički prilozi.

 Ovaj Plan odnosi se na prostore koje koristi Industrijsko-obrtnička škola Sisak, zgrada Škole i Školske sportske dvorane Brezovica, a koji se nalaze na adresi Ulica Marijana Cvetkovića 2 (zgrada Škole) i Ulica Marijana Cvetkovića 4 (zgrada Školske sportske dvorane Brezovica) u Sisku.

1. **OBJEKTI U KOJIMA MOGU NASTUPITI IZNENADNI DOGAĐAJI I BROJ OSOBA U ISTIMA**

 Maksimalan broj osoba koje se mogu zateći u objektima Industrijsko-obrtničke škole Sisak i Školske sportske dvorane Brezovica prikazan je u sljedećoj tablici:

|  |  |  |  |  |  |
| --- | --- | --- | --- | --- | --- |
| Objekt | Telefon  | Broj osoba  | Visina objekta | Namjena  |  |
| Industrijsko-obrtnička škola Sisak, M. Cvetkovića 2 | 044 537 218  |  | Prizemlje + kat  | odgojno obrazovana ustanova (izvođenje teorijske i praktične nastave) |  |
| Školska sportska dvorana, Sisak, M. Cvetkovića 4  |  |  | Prizemlje | izvođenje nastave Tjelesne i zdravstvene kulture |  |

1. **IZNENADNI DOGAĐAJI KOJI MOGU UGROZITI ŽIVOT I ZDRAVLJE PRISUTNIH OSOBA**

Vrste iznenadnih događaja i opasnosti što ih nastupanje iznenadnog događaja ono može izazvati, predviđaju se s obzirom na:

* vrstu radnog, odnosno tehnološkog postupka
* mogućnost djelovanja vanjskih faktora.

Predviđaju se sljedeći iznenadni događaji, odnosno opasnosti koje su ili stalno prisutne ili je u nastupanju moguće s obzirom na:

* 1. **Unutarnji izvori – Poremećaji u radnom, odnosno tehnološkom postupku:**
* požar, eksplozija (plina, eksplozivno sredstvo diverzije i sl.)
* urušavanje objekta ili dijela objekta
* havarije postrojenja ( centralno grijanje-kotlovnica)
* oštećenje instalacija (električnih, vodovodnih, kanalizacijskih, plinskih).

 **3.2. Vanjski izvori:**

* poplava (padaline)
* klizanje terena
* orkanski i olujni vjetrovi
* požar, odnosno eksplozija u susjednim objektima ili prostorima
* udar groma
* tuča
* zračnog napada i ostalih napadnih djelovanja
* potres i urušavanje kao posljedica
* eksplozivno sredstvo i diverzije i sl.
1. **UVJETI ZA SPRJEČAVANJE ILI UBLAŽAVANJE DJELOVANJA IZNENADNOG DOGAĐAJA**

 Škola je obvezna utvrditi i ostvariti uvjete za sprječavanje, odnosno ublažavanje opasnosti i štetnih posljedica izazvanih djelovanje iznenadnog događaja za zaposlenike, učenike i druge posjetioce.

Ovi uvjeti se ostvaruju:

1. Organizacijom rada,
2. Tehničkom ispravnošću sredstava rada (objekata za rad s pripadajućim radnim i pomoćnim prostorijama i prostorima i površinama za kretanje osoba na radu te pripadajućih instalacija i uređaja, oruđa za rad, uređaja i dr.)
3. Organizacijom planirane evakuacije i spašavanja,
4. Osposobljavanjem i uvježbavanjem radnika za evakuaciju i spašavanje učenika, radnika te drugih osoba iz objekata.
	1. **Organizacija rada**

 Organizacijom rada podrazumijevaju se mjere što ih Škola poduzima u cilju ostvarivanja radnog odnosno tehnološkog postupka na način i u uvjetima u kojima nema opasnosti za zaposlenike, učenike i druge osobe na radu i boravku u objektima i prostorima Škole i Školske sportske dvorane.

* 1. **Tehnička ispravnost sredstava rada**

 Pod tehničkom ispravnošću podrazumijeva se organiziranje i ostvarivanje radnog postupka sukladno uvjetima i predviđenim pravilima zaštite na radu i zaštite od požara, odnosno uređenje i održavanje objekta za rad i drugih sredstava rada na način i u opsegu kojima se otklanjaju, odnosno ublažavaju opasnosti i štetne posljedice.

 Organiziranje i ostvarivanje radnog, odnosno tehnološkog postupka sukladno pravilima zaštite na radu i zaštite od požara sastoji se od utvrđivanja i obavljanja poslova, odnosno radnih zadataka na način da se u toku njihovog obavljanja otklanjaju, odnosno ublažavaju opasnosti i štetne posljedice.

 Organiziranje i ostvarivanje radnog, odnosno tehnološkog postupka sukladno pravilima zaštite na radu i zaštite od požara sastoji se od utvrđivanja i obavljanja poslova, odnosno radnih zadatka na način da se u toku njihovog obavljanja otklanjaju izvori opasnosti ili štetne pojave uslijed kojih bi, kada bi nastupile, bilo potrebno provesti evakuaciju i spašavanje zaposlenika, učenika i drugih osoba.

 Utvrđivanjem, odnosno održavanjem objekata za rad i drugih sredstava rada, podrazumijevaju se mjere, što ih je Škola obavezna provesti u pogledu otklanjanja nedostataka i drugih promjena nastalih u toku projektiranja, gradnje ili upotrebe, koje kada bi nastupile zahtijevale bi provođenje evakuacije i spašavanja zaposlenika, učenika i ostalih osoba.

* 1. **Organizacija motrenja, javljanja i uzbunjivanja**

 U cilju pravovremenog izvođenja evakuacije zaposlenika, učenika i drugih osoba koje borave u objektima (prije nego nastupe opasnosti za osobe), vrlo je važno organizirano otkrivanje i dojavljivanje opasnosti koje bi mogle ugroziti zaposlenike, učenike i druge osobe.

 Potrebno je osigurati da se u okviru normalnih uvjeta vrši motrenje i izvrši dojava eventualnih opasnosti koje bi mogle ugroziti život osoba.

 Svaki radnik Škole ili druga osoba u prostoru Škole, koja se po bilo kojoj osnovi nalazi u njenim prostorima, dužni su u okviru normalnih uvjeta vršiti motrenje i izvršiti dojavu eventualnih opasnosti neposrednom rukovoditelju ili radniku određenom za vođenje evakuacije i spašavanja.

 O opasnosti za nastanak iznenadnog događaja ili o nastalom događaju svi zaposlenici, učenici, korisnici i ostale osobe dužni su odmah obavijestiti osobe određene za vođenje evakuacije i spašavanja.

 Prilikom dojave o iznenadnom događaju moraju se dati sljedeći podaci:

* mjesto nastanka i svim okolnostima o nastalom događaju,
* priroda događaja ili veličina požara,
* ime i prezime dojavljivača,
* mjesto s kojeg se dojava vrši.

 U prostoru Škole javljanje o iznenadnom događaju može se izvršiti dežurnom osoblju putem telefona (stabilna i mobilna veza) ili osobno. O nastalom iznenadnom događaju, kada je potrebna intervencija vanjskih snaga javljanje vrši odgovorna osoba srednje škole, putem telefona prema potrebi.

 Na prostoru Škole, uzbunjivanje se vrši alarmom sirenom – zvonom, sirenom vatrogasnih sanitetskih vozila ili glasom ukoliko nema električne struje. Uzbunu vrši osoba određena za vođenje akcije evakuacije i spašavanja.

 Najbliži put evakuacije iz objekta označen je oznakama koje su postavljene po objektu.

 Prestanak uzbune, nakon procjene situacije, objavljuje koordinator evakuacije i spašavanja ili osoba koja je izvršila uzbunjivanje ili provela evakuaciju.

 Pozivanje na intervenciju vanjskih snaga za spašavanje (vatrogasnih postrojbi, hitna pomoć, postrojbe civilne zaštite i drugi), u slučaju potrebe, vrše ovlaštene osobe.

|  |
| --- |
|  VAŽNIJI TELEFONSKI BROJEVI  |
| Industrijsko-obrtnička škola Sisak | 044 537 218  |
| Policija  | 192 |
| Vatrogasci  | 193 |
| Hitna medicinska pomoć | 194 |
| Državna uprava za zaštitu i spašavanje  | 112  |
| HEP , Elektra Sisak |  |

* 1. **Organizacija evakuacije i spašavanja**

 U slučaju nastanka iznenadnog događaja, odmah po uočavanju ili prijemu dojave o istom osoba koja je uočila iznenadni događaj dužna je odmah pristupiti otklanjanju opasnosti. Ako to sama ne može otkloniti bez opasnosti za sebe i druge onda svi učenici, zaposlenici i druge osobe koje se nalaze u objektima ili prostoru Škole i ŠSD Brezovica dužni su bez panike napustiti objekt i uputiti se na mjesto evakuiranja. Osobe zadužene za evakuaciju i spašavanje dužne su nakon evakuacije ili spašavanja izvršiti provjeru brojnog stanja osoba koje su u trenutku opasnosti bile u objektima škole i o tome izvijestiti koordinatora evakuacije i spašavanja.

 Objekte (prostor) zadnji napušta voditelj evakuacije, odnosno ona osoba koja zamjenjuje voditelja. Osoba koja zadnja napušta prostor dužna je isključiti struju.

Evakuacija i spašavanje u prizemlju vrši se kroz vrata glavnog ulaza-izlaza i pomoćnih izlaza. Evakuacija i spašavanje sa kata vrši se putom stubišta prema glavnom izlazu što je vidljivo u grafičkom dijelu plana koji se nalazi u privitku.

 U slučaju nemogućnosti evakuacije i spašavanja izlazima u prizemlju (požar, zatrpanost, urušavanje) evakuacije i spašavanje izvršiti nasilnim uklanjanjem prozora. U slučaju nemogućnosti evakuacije i spašavanja izlazima sa kata (požar, zatrpanost, urušavanje) evakuacije i spašavanje izvršiti ljestvama, vatrogasnim automobilskim ljestvama i uskočkim jastucima.

 Spašavanje ugroženih osoba (požar, ruševine, trovanje, povrede i sl. ) vrše zaposlenici u okviru svojih mogućnosti jer Škola trenutno ne posjeduje opremu i zaštitna sredstva za spašavanje s kata objekta.

 Pripadnici stožera za evakuaciju i spašavanje.

* moraju biti osposobljeni za provedbu preventivnih mjera zaštite od požara, gašenje požara i spašavanje ljudi i imovine ugroženih požarom,
* moraju biti dobro upoznati sa planom evakuacije i spašavanja,
* moraju dobro poznavati sve objekte, manjene pojedinih prostora, pristupe objektima i pojedinim prostorima, evakuacijske putove u objektima, karakteristike postrojenja, potencijalne opasnosti kojima su izloženi objekti i načine i mjere zaštite,
* moraju biti upoznati s načinom organiziranja civilne zaštite u gradu i županiji.

 Koordinatori akcije evakuacije i spašavanja su voditelji evakuacije i spašavanja predviđeni ovim Planom, do dolaska vatrogasne postrojbe na intervenciju. Nakon dolaska vatrogasne postrojbe na intervenciju voditelj akcije i spašavanja je nadležni zapovjednik.

 Osobe zadužene za evakuaciju i spašavanje izvodit će vježbe evakuacije i spašavanja najmanje jednom u svakom polugodištu, obavezno početkom školske godine, prema metodici za izvođenje vježbi koja se nalazi u privitku i sastavni je dio ovog Plana.

 Grafički dio plana za prostore Škole i ŠSD s prikazom putova evakuacije i spašavanja nalazi se u privitku.

 Ukoliko zaposlenici Škole ne mogu izvršiti spašavanje zbog nastalog događaja većih razmjera ovlaštena osoba Škole, zatražit će pomoć gradskih, odnosno županijskih službi koje se bave tom djelatnošću ili postrojbi Civilne zaštite.

 Materijalna dobra i predmeti spašavaju se po prioritetu i to: predmeti koji neposredno ugrožavaju i stvaraju mogućnost da dođe do eksplozije, predmeti i tvari koji reagiraju sa sredstvima za gašenje, predmeti od izuzetne važnosti (arhiva Škole, projektna dokumentacija i dr.).

 Zaposlenici i druge osobe na radu koje obavljaju rad ili borave u zatvorenim radnim i drugim prostorijama i prostorima Škole i ŠSD, moraju organizirano napustiti te prostorije i prostore prije nego što nastupi ugrožavanje njihovog života i zdravlja, što ga može imati iznenadni događaj kojeg se nastup i štetne posljedice mogu unaprijed predvidjeti.

 Ako u slučaju nastupa iznenadnog događaju nisu svi zaposlenici, učenici i druge osobe koje borave u prostorima Škole i ŠSD napustili zatvoreni prostor, oni koji zbog okolnosti nastalih tim događajem ne mogu sami napustiti ugroženo mjesto ili bi pri tom doveli u opasnost svoj život, mora se pružiti pomoć da napuste to mjesto.

 Organizirana evakuacija i spašavanje zaposlenika, učenika i ostalih osoba temelji se na ovom Planu evakuacije i spašavanja zaposlenika, učenika i drugih osoba koje se zateknu u objektima, izvode posebno osposobljeni i određeni zaposlenici – voditelji evakuacije i spašavanja.

* 1. **Vođenje akcije evakuacije i spašavanja**

 U svakoj zatvorenoj prostoriji tj. objektu, u kojoj istovremeno radi 20 radnika najmanje jedan od njih mora biti osposobljen i određen za rukovođenje evakuacijom i spašavanjem zaposlenika u slučaju nastupa iznenadnog događaja.

 Prema broju zaposlenika u radnoj prostoriji ili prostoru, tj. u svakoj smjeni mora se odrediti i osposobiti najmanje po dva zaposlenika tako da se u svakom trenutku može izvršiti pravovremena evakuacija ili spašavanje iz možebitnih ugroženih prostora.

 Kod izbora zaposlenika koji će voditi evakuaciju i spašavanje, potrebno je voditi računa da to budu zaposlenici koji će s obzirom na svoje psihofizičke sposobnosti moći obaviti predviđene radnje.

 Bitni podaci za provedbu plana moraju se kontrolirati najmanje jednom u godinu dana, odnosno svaki puta kada se sazna da je došlo do neke promjene.

 Prilikom izbora i rasporeda zaposlenika osposobljenih za evakuaciju i spašavanje potrebno je voditi računa o tome da svaka radna cjelina ima zaposlenika obučenog za vođenje evakuacije i spašavanja bez obzira na broj zaposlenika.

 Koordinatori akcije evakuacije i spašavanja su voditelji evakuacije i spašavanja predviđeni ovim Planom, do dolaska vatrogasne postrojbe na intervenciju. Nakon dolaska vatrogasne postrojbe na intervenciju voditelj akcije i spašavanja je nadležni zapovjednik.

 Posebnom odlukom ravnatelj škole odredit će osobe zadužene za evakuaciju i spašavanje.

 Popis radnika određenih za vođenje akcije evakuacije i spašavanja mora sadržavati sljedeće podatke:

* ime i prezime,
* radno mjesto (naziv i lokacija)
* broj telefona u uredu, stanu i broj mobitela

 Jedan primjerak ovog dokumenta mora se nalaziti:

* kod Ravnatelja
* kod osobe zadužene za poslove zaštite na radu i zaštite od požara
* kod voditelja smjene

 Popis se mora kontrolirati jednom godišnje odnosno svaki put kad se sazna da je došlo do neke promjene.

 Popis je i sastavni dio ovog Plana.

 Voditelj evakuacije i spašavanja mora odmah po dolasku na mjesto događaja izviđanjem utvrditi:

* koliko je osoba ugroženo i gdje se nalaze,
* kakva neposredna opasnost prijeti ljudima u ugroženoj prostoriji ili objektu,
* jesu li i koji hodnici, prolazi, stubišta neprohodni ili neosvijetljeni.
	1. **Provođenje evakuacije**

 Evakuacija iz objekta u slučaju nastanka opasnosti ili kod već nastale opasnosti, provodi se odmah na znak opasnosti odnosno na znak za uzbunu – evakuaciju.

 Na znak uzbunjivanja o iznenadnom događaju, svi zaposlenici, učenici i druge osobe koje obavljaju rad ili borave u prostorima, upućuju se prema ulazno – izlaznim vratima. Mjesto skupljanja predviđeno je na vanjskom otvorenom prostoru.

 Osobe određene za evakuaciju i spašavanje dužne su obavijestiti sve osobe u objektu o potrebi napuštanja ugroženog prostora. Nakon provedene evakuacije osobe zadužene za vođenje akcije evakuacije moraju provjeriti je li u ugroženom prostoru ostao netko od gostiju, zaposlenika, učenika ili drugih osoba.

 S ulazno-izlaznih vrata svi evakuirani upućuju se na mjesto skupljanja.

 Mjesto sakupljanja treba biti odabrano tako da je dovoljno udaljeno od ugroženog prostora(izbor mjesta evakuacije određuje voditelj akcije s obzirom na smjer vjetra, trenutno prisutne posebne opasnosti isl.). Mjesto zbrinjavanja može biti i na drugom mjestu ovisno o vrsti opasnosti i trenutnih uvjeta u objektu i na otvorenom prostru i drugim trenutnim okolnostima.

 Mjesto sakupljanja mora osiguravati:

* da evakuirane osobe nisu izložene opasnostima koje postoje na mjestu intervencije,
* da iste ne ometaju daljnji tok intervencije i ne prave paniku među spasiteljima i onima koje treba eventualno još spašavati,
* da evakuirane osobe nisu izložene vremenskim nepogodama,
* na mjestu evakuacije obavezno izvršiti popis evakuiranih osoba i isti usporediti sa popisom osoba koje su se nalazile u objektima,
* za povrijeđene mjesto sakupljanja je u jednom o neugroženih objekata u gradu što će odrediti voditelj evakuacije i spašavanja na temelju trenutne procjene stanja.

 Mjesto sakupljanja određuje voditelj evakuacije iz objekta iz kojeg se provodi evakuacija.

Sklanjanje osoba u slučaju ratne opasnosti vršit će se u javna skloništa ili zaklone.

* 1. **Evakuacija zbog opasnosti od eksplozije eksplozivnog sredstva diverzije**

 U slučaju saznanja ili dojave o mogućnosti nastanka eksplozivnog sredstva diverzije osobe zadužene za evakuaciju i spašavanje dužne su provesti evakuaciju sukladno zahtjevu nadležne policijske postaje MUP-a. Kada osoblje dobije dojavu o mogućnosti podmetanja eksplozivnog sredstva diverzije u objektima i prostoru istu su dužni o tom obavijestiti najbližu policijsku postaju MUP-a i postupati po njihovim uputama.

* 1. **Provođenje spašavanja**

 U svim slučajevima kad nije uspjela, ili se nije mogla izvršiti evakuacija iz ugroženih prostora u potpunosti, pristupa se akciji spašavanja zaposlenika, učenika i drugih osoba koje obavljaju rad ili borave u prostorima.

 U ovoj akciji sudjeluju:

* osobe koje odrede voditelji evakuacije i spašavanja,
* pripadnici vatrogasne postrojbe (ako je prisutna),
* pripadnici ustanove Hitne pomoći (ako je prisutna).

 Voditelj akcije spašavanja je voditelj evakuacije do dolaska vatrogasne postrojbe na intervenciju. Nakon dolaska vatrogasne postrojbe na intervenciju voditelj akcije spašavanja je nadležni vatrogasni zapovjednik kojemu sve bitne informacije vezano za unesrećene daje voditelj evakuacije.

 Voditelj evakuacije i spašavanja – zapovjednik iz vatrogasne postrojbe mora odmah po dolasku na mjesto događaja izviđanjem utvrditi:

* koliko je osoba ugroženo i gdje se nalaze,
* kakva neposredna opasnost prijeti ljudima u ugroženoj prostoriji ili objektu,
* da li su i koji hodnici i prolazi neprohodni ili neosvijetljeni.

 Nakon toga ocjenjuje koja su sredstva za spašavanje potrebna te koja su osobna i kolektivna zaštitna sredstva potrebna za vatrogasce koji provode ovu akciju.

 U slučaju iznenadnog događaja katastrofalnih razmjera, kada se u pomoć pozivaju jedinice za spašavanje izvan škole, formira se stožer akcije evakuacije i spašavanja koji koordinira sve akcije. Voditelj stožera evakuacije i spašavanja je ravnatelj škole ili po njemu ovlaštena osoba.

 S obzirom da se ne mogu točno utvrditi brojne okolnosti u objektu, ovisno o opasnosti pod kojima treba provesti akciju spašavanja, bitno je pridržavati se osnovnih načela i taktike spašavanja ugroženih objekata:

* osobe koje nisu mogle iz bilo kojih razloga napustiti objekt, trebaju ostati mirne i ne praviti paniku,
* treba odmah isključiti sve instalacije i naprave koje bi mogle izazvati daljnje opasnosti (spriječiti isticanje plina, električna energija, voda).
* po mogućnosti otvoriti prozore i vrata na hodnicima da se omogući odvođenje dima i topline,
* osloboditi sav prostor uz prozore ili vrata radi nesmetanog izlaza ljudi preko sprava i sredstava za spašavanje,
* po mogućnosti postaviti sustave ventilatora da omogući odvođenje dima i topline,
* primjenjivati već raspoloživa sredstva za gašenje, bilo vatrogasnih aparata ili zidnih hidranata, ukoliko se time može zaustaviti širenje požara prema prostoru gdje se nalaze osobe koje čekaju pomoć spasitelja.
	1. **Mjere sigurnosti prilikom spašavanja**

 Prilikom organiziranja i izvođenja spašavanja radnici koji te radnje provode obavezni su primjenjivati mjere sigurnosti kako ne bi došlo do ugrožavanja njihovih života i zdravlja i to prilikom raščišćavanja , odnosno djelomičnog i postepenog raščišćavanja ruševina, potrebno je te radnje izvoditi pažljivo radi:

* daljnjeg urušavanja ,
* izazivanja novih povreda kod zatrpanih ili onih koji spašavanje vrše,
* sprječavanje izazivanja novih ozljeda i nesreća uvjetovanih neopreznim dodirom s instalacijama, npr. električne instalacije pod naponom i sl.
* prilikom gašenja požara potrebno je izvršiti osnovnu procjenu u pogledu izvora požara (radi izbora sredstava za gašenje, odnosno u pogledu položaja osoba ugroženih požarom,
* prilikom gašenja požara potrebno je osigurati odgovarajuća zaštitna sredstva radi sprječavanja ozljeđivanja
* prilikom ulaska u urušene prostorije objekta potrebno je da u iste ulazi samo jedan radnik (spasitelj), koji je u stalnoj vezi s drugim – koji je neposredno na ulazu u objekt, odnosno urušeni dio objekta, te da se procjenjivanje mjesta i položaja zatrpanih provodi na odgovarajući način (dozivanjem, osluškivanjem),
* prilikom intervencije u objektu, osobe koje obavljaju evakuaciju i spašavanje trebaju sa sobom imati ručne svjetiljke i izolacijske aparate dovoljne autonomije kada se sigurno može ući u objekt, izvršiti potrebne radnje i sigurno izići iz objekta.
	1. **Sredstva i oprema za evakuaciju i spašavanje**

 U slučaju iznenadnog događaja, kad se evakuacija nije mogla obaviti planiranim putovima evakuacije, provodi se akcija spašavanja ugroženih osoba.

 S obzirom na vrstu ugroženosti i svojstvima objekata iz koji je potrebno spašavati osobe, oprema za ekipu treba se sastojati od:

|  |
| --- |
| Tablica Oprema za evakuaciju i spašavanje |
| Vrsta opreme  |  količina  |  Napomena |
| kompl | kom  |
| alat i pribor za tehničke intervencije (sjekira, lopata, kramp, rukavice, baterijske svjetiljke, bravarski i električarski pribor) |   |  |  |
| Protupožarni aparati  |  |  |  |
| Pribor prve hitne pomoći  |  |  |  |
| Sustav hidranata (crijeva – mlaznice) |  |  |  |

 Jedan dio opreme za spašavanje nalazi se kod zaposlenika za obavljanje redovne djelatnosti. Upotreba opreme za spašavanje vršit će se prema potrebi, a istu će zatražiti odgovorne osobe određene za evakuaciju i spašavanje.

 U Školi ne postoje sredstva i oprema za spasitelje nego se ista mora organizirati kroz Vatrogasne postrojbe grada.

* 1. **Osposobljavanje radnika za provođenje evakuacije i spašavanja**

 U cilju sprječavanja i ublažavanja opasnosti i štetnih posljedica za zaposlenike, učenike i druge osobe izazvanih djelovanjem iznenadnog događaja osigurava se:

1. Provođenje osposobljavanja radnika određenih za vođenje akcije evakuacije i spašavanja,
2. Provođenje postupka upoznavanja svih radnika i drugih osoba koje ulaze ili koje borave u objektu sa načinom evakuacije i spašavanja,
3. Provođenje praktičnih vježbi evakuacije i spašavanja učenika i zaposlenika najmanje jednom godišnje, prema metodici za izvođenje vježbi (u privitku),
4. Provođenje drugih oblika obavješćivanja kojima se djeluje na sprječavanje panike, straha ( predavanja, propagandni filmovi, brošure i sl.)

 Program osposobljavanja osoba određenih za vođenje evakuacije i spašavanja nalazi se u privitku i sastavni je dio ovog plana.

* 1. **Prijelazne i završne odredbe**

 U slučaju nesuglasja u provedbi ovog Plana pravo tumačenja ima ravnatelj Industrijsko-obrtničke škole Sisak.
Izmjene i dopune ovog Plana donose se na način propisan za njegovo donošenje.

 Ovaj Plan primjenjuje se u objektima i prostorima škole od dana donošenja.

KLASA: 810-03/21-04

URBROJ: 2176-51/21-04-10

Sisak, 1. veljače 2021. godine

 Ravnatelj:

 dr. sc. Ivan Vrbik

  **PROGRAM**

 **OSPOSOBLJAVANJA OSOBA ODREĐENIH**

 **ZA EVAKUACIJU I SPAŠAVANJE**

 Osposobljavanje osoba koje će provoditi evakuaciju i spašavanje, kao i izbor te osiguranje opreme, mora odgovarati naravi tehnološkog procesa, mogućih opasnosti izvan tehnološkog procesa (požar, eksplozija, tehnološka eksplozija, pojava opasne tvari u širem okolišu, odron zemlje, klizanje tla, poplava, potres, vremenske nepogode i sl.) i lokacija objekta.

 Program osposobljavanja osoba određenih za evakuaciju i spašavanje sastoji se iz teorijskog dijela i praktičnih vježbi.

1. **TEORIJSKI DIO**
2. **Iznenadni događaji koji nastaju zbog neprimjenjivanja osnovnih pravila zaštite na radu i zaštite od požara:**
* požar,
* eksplozija,
* ispuštanje opasne tvari u količinama iznad dopuštenih.
1. **Iznenadni događaji koji nastaju kao posljedica djelovanja vanjskih faktora**
* potres,
* poplava,
* snijeg (lavine, nanosi, smrzavanje)
* munja ili grom,
* vjetar,
* klizanje terena
* tehnološki procesi drugih društava,
* šumski požar odnosno požar koji je nastao izvan objekta.
1. **Evakuacija**
* organizacija evakuacije
* dužnost osoba za provođenje evakuacije
* provođenje evakuacije

1. **Spašavanje**
* spašavanje od požara,
* spašavanje iz ruševina,
* spašavanje na vodi,
* spašavanje imovine,
* spašavanje od eksplozije,
* spašavanje od opasnih tvari,
* spašavanje od posljedica vjetra,
* spašavanje od posljedica smrzavanja.
1. **PRAKTIČNI DIO**
2. Priprema vježbe prema metodici za izvođenje vježbi evakuacije i spašavanja,
3. Izvođenje pokazne vježbe,
4. Analiza i evidencija vježbe.

  **METODIKA**

 **IZVOĐENJA VJEŽBI**

1. Svaka vježba koja se izvodi ima vrijednost onda ako je razumljiva, jasna i uvjerljiva.
2. Praktična vježba akcije gašenja, evakuacije i spašavanja izvodi se u svezi s izlaganjem nastavnog gradiva iz područja gašenja, evakuacije i spašavanja i ne smije biti samo neki mehanički dodatak predavanju.
3. Metodički je potpuno pogrešno izvoditi vježbu naknadno, npr. nakon dva mjeseca kako je izvršeno teorijsko objašnjenje gradiva.
4. Prilikom vježbe potrebno je sve radnje odmah objašnjavati u svezi s vježbom.
5. Pojedine vježbe mogu se ponavljati ako se želi postići rutinski rad kod izvođenja određenih akcija.
6. Vježbe koje se mogu izvoditi u više varijanti nije preporučljivo izvoditi više varijanti isti dan. Varijante izvođenja vježbi uvoditi postupno nakon što je uspješno savladana jedna prelaziti na drugu.
7. Prilikom izvođenja vježbi veliku ulogu ima priprema prostora i opreme za izvođenje vježbi. Na prostoru određenom za vježbu koristi se samo ona oprema i sredstva potrebna za izvođenje vježbe.
8. Vježbu treba izvoditi tako da izvođači vježbe dožive, bez opasnosti za zdravlje, stvarne situacije u kojima se mogu naći prilikom gašenja požara, evakuacije i spašavanja.
9. Da bi utvrdili najvažnije trenutke u izvođenju vježbe, korisno je napraviti seriju crteža koji prikazuju tijek vježbe, tako da sudionici imaju vizualni pregled tijeka vježbe.
10. Svaku vježbu voditelj mora dobro poznavati pripremit, sve pojedinosti, jer samo tada vježba može uspjeti.
11. Vježbu, koja slučajno zbog nekih nepredviđenih smetnji ne uspije, treba svakako ponoviti. Izvođači vježbe ne smiju biti dovedeni u sumnju u ono što je voditelj učinio i što tvrdi.
12. Ne smije se dogoditi da voditelj vježbe traži neke potrebne stvari ili opremu iz skladišta za vrijeme izvođenja vježbe. Takav način rada izaziva kod izvođača vježbe mišljenje o nedovoljnoj pripremljenosti, smušenosti i nespretnosti voditelja vježbe. Osim toga, na taj se način gubi puno vremena.
13. Čistoća i urednost vatrogasne i ostale tehničke opreme od posebnog je značaja. Pred izvođače vježbe ne smije se donositi nečista, zahrđala i neuredna oprema i tehnika. Poslije svake izvedene vježbe potrebno je vatrogasnu i ostalu tehničku opremu očistiti i brižljivo pospremiti.
14. Kad god je moguće, treba sudionicima dati priliku da sami sudjeluju u pripremi vježbe, kako bi se poticali da u svojoj sredini aktivno primjenjuju osnovne principe taktike gašenja, evakuacije i spašavanja.
15. U svrhu planiranja i izvođenja praktične vježbe potrebno je izvršiti određene pripreme i uz to je potrebno utvrditi:
* broj vježbe,
* naziv vježbe,
* cilj vježbe,
* vrijeme trajanja,
* broj osoba,
* materijalno osiguranje opreme, sredstava i potrošnog materijala,
* mjere sigurnosti i zaštite.
1. Tijekom vježbe potrebno je voditi zapažanja o izvođenju vježbe.
2. Nakon izvedene vježbe potrebno je izvršiti analizu izvedene vježbe s podacima i mišljenjem o:
* pripremi vježbe,
* tijeku izvođenja vježbe,
* prijedlozima za otklanjanje eventualno uočenih nedostataka.

Trajnom primjenom ovakvog sustava rada u kratko vrijeme sakupi se važan materijal koji može koristiti u budućem radu.

Na taj način znanje stečeno samostalnim radom se najtrajnije usvaja što može biti od presudnog značaja za intervenciju kod gašenja požara, evakuacije i spašavanja.